Iacobus Balde

Iacobus Balde (Ensisheimo Elisatiae tunc in Germania die 4 Ianuarii anno 1604 natus; mortuus NeoburgiHoc oppidum nominis theodisci Neuburg an der Donau "Neoburgum" nominatum reperitur in indicibus bibliographicis veterum librorum ibidem editorum, quibus in temporibus Neuburg caput Palatinatus electoralis erat. Praeterea Balde ipse unum ex operibus suis "Musae Neoburgicae" nominavit. die 9 Augusti 1668), iesuita, fuit poeta Germanicus qui in Renascentia litterarum scripsit.

 Vita 

Natus est Ensisheimo in Germania die 4 Ianuarii anno 1604. Prima vitae parte, tota Germania Bello Tricennali flagrabat. Adulescens studuit apud Universitatem Ingolstadtensem. Sacerdos et socius Societatis Iesu ab anno 1633 fuit. Magister deinde factus est in Universitate Monacensi, ubi discipulos instruxit rebus antiquis ac arte rhetorica. Non modo discipulos in universitate sed etiam natos Ducis Alberti docuit. Maximilianus, elector Bavariae, eum oratorem aulae fecit.

 Finis Vitae 
Morbo adfectus, Balde mortuus est die 9 Augusti anno 1668.

 Opera 

Iacobus Balde “Horatius Germaniae” vocatur. Carmina composuit de variis rebus. Modo de hominibus antiquitatis, velut Caesare ac Pompeio ac Catone, modo de religione scripsit. Matrem Dei in carmine pulcherrimo laudavit. “Batrachomyomachia (tuba Romana cantata)” est epos iocosum, ad illam pseudohomericam Batrachomyomachiam alludens, prima aetate scriptum (anno 1637).

Poema de Vanitate mundi anno 1636, quattuor libros carminum cum libro epodon anno 1643 eorumque editionem alteram tres annos postea, eodem anno septem libri Sylvarum edidit. Ultimus liber fuit fabula scaenica Jephtias, anno 1654.

 Notae 

 Nexus Externi 

 http://udallasclassics.org/maurer_files/Balde.pdf Carmina apud Universitatem Dallas
 Opera apud CAMENA

Categoria:Scriptores Germaniae
Categoria:Auctores Latini Renascentiae
Categoria:Auctores Theodisci
Categoria:Interpretes Latino-Theodisci
Categoria:Presbyteri catholici
Categoria:Iesuitae
Categoria:Humanistae
Categoria:Nati 1604
Categoria:Mortui 1668